**Дијалог меѓу Владата и граѓанскиот сектор**

на тема

**Владеење на право, добро владеење и борба против корупција**

**Образец за пријава на иницијативи**

Почитувани претставници на граѓанските организации,

Ви благодариме за учеството во дијалогот меѓу Владата и граѓанскиот сектор на тема „Владеење на право, добро владеење и борба против корупција“, која се одржи на 25.09.2024 г. во Владата на Р.С. Македонија

Во прилог Ви доставуваме образец за пријава на иницијативи, кои се во склоп на овие теми, а за чија имплементација е потребна поддршка или соработката со Владата, односно, ресорните министерства.

Ве замолуваме, пред пополнување на овој образец за иницијативи, внимателно да ги прочитате упатствата за подготовка на одговори на прашањата, онаму каде што се дадени.

Ве молиме, пополнетиот образец доставете го до: име и адреса на примач, најдоцна до 4 октомври 2024 г. (петок).

Ви благодариме на соработката,

Влада на РСМ

**Назив на вашата организација:** Институт за европска политика - Скопје

**Адреса (улица, број, општина):** Ул. Антоние Грубишиќ 2/2, општина Центар, 1000 Скопје

**Електронска пошта (e-mail):** contact@epi.org.mk

**Телефонски број:** 02 3280 100

**Лице за контакт (име и презиме, телефон и е-пошта):** Симонида Кацарска, 078 238 748, simonida.kacarska@epi.org.mk

**Веб-страница на Вашата организација:** [www.epi.org.mk](http://www.epi.org.mk)

**Наслов на Вашата/Ваште иницијатива(и):** Ефикасно спроведување на стратешката рамка за реформа на јавната администрација и управување со јавни финансии

**На која од следните области се однесува Вашата/Вашите иницијатива(и)?**

1. **Владеење на право**
2. **Добро владеење**
3. **Борба против корупција**
4. **Реформа на јавна администрација** √

**Проблеми и потреби:**

(*Идентификувајте проблем кој го адресира Вашата иницијатива(и) и на кратко, образложете го. Одговорот треба да е максимум еден пасус.)*

Неефикасно спроведување на стратешката рамка за реформа на јавната администрација и управување со јавни финансии.

**Објаснување на иницијативата (иницијативите):**

(*Објаснете ја Вашата иницијатива (и), поврзана со тековна политика во рамки на горенаведените области, односно, образложете што Вие предлагате со оваа иницијатива(и). Ве молиме, наведете ја надлежната институција која треба да ја спроведе иницијативата/-те. Одговорот треба да е максимум два пасуса.)*

МЈА и МФ треба да одржуваат редовни заеднички консултации за прашања што се релевантни за делотворното спроведување на Стратешката рамка за РЈА и УЈФ.

Нешто што беше оценето како позитивен исчекор во последниот Монитор за РЈА што го спроведува ЕПИ, а тое е следното: Во април 2022 година, тогашното МИОА објави повик за заинтересираните ГО за вклучување во тематски работни групи за подготовка на новата стратегија за РЈА 2023-2030. Сеопфатни и широки консултации почнаа со ГО во почетните фази на процесот, што претходно недостигаше во процесот на ревизија на претходната стратегија за РЈА. Подготовките за оваа активност почнаа во мај 2022 година, кога во соработка со СИГМА, МИОА организираше подготвителна работилница за новата стратегија. Оваа работилница беше најава за отворање сеопфатен и транспарентен процес, инклузивен дијалог и соработка меѓу МИОА и засегнатите страни во однос на визијата, приоритетните области, целите и вкупниот план за реформи најавната администрација. Стратегијата е документ што е комплементарен со преостанатите релевантни стратешки документи.

Дотогаш ГО не беа вклучени во административните структури за следење на реализацијата на Стратегијата за РЈА, односно во Секретаријатот за РЈА, како помошно тело на Советот за РЈА. По донесувањето на новата Стратегија, граѓанските организации преку свои претставници (член и заменик член) формално се вклучени во Секретаријатот за РЈА со Одлука за формирање на Секретаријат за РЈА од 07.12.2023 год.

**Цели и очекувани резултати:**

 (*Објаснете кои се целите што ќе се постигнат доколку се спроведе предложената иницијатива(и). Објаснете кои се посакуваните или очекуваните ефекти, односно што ќе се промени доколку се спроведе предложената иницијатива(и). Одговорот треба да е максимум еден пасус.)*

Стратешката рамка се состои од два документа што ја дефинираат агендата за РЈА: Стратегија за реформа на јавната администрација и Програмата за реформа на управувањето со јавни финансии (УЈФ). Стратегијата за РЈА ја координира МЈА, додека Програмата за реформа на УЈФ е координирана од МФ, а двете се базирани на начелата на СИГМА/ОЕЦД. На тој начин пристапот во следењето на овие два документи ќе биде координиран и ќе се прикажат видливи резултати пред ЕК. МЈА е потребно да изготви нова Одлука за формирање на Секретаријат за РЈА во која ќе бидат вклучени ГО. На тој начин ГО ќе бидат информирани за текот на РЈА и ќе имаат можност да придонесат кон подобрување на одделни политики.

**Проценка на финансиски импликации и временска рамка:**

 (*Ве молиме, наведете јавни финансиски импликации за реализација на предложената иницијатива(и), т.е. проценка колку буџетски средства би биле потребни за да се спроведе Вашиот предлог. Претставете ја временската рамка на спроведување на иницијативата/-те*.)

Нема финансиски импликации.

**Начелен план за мониторинг и евалуација:**

*(Објаснете како планирате да осигурате дека иницијативата(-те) се спроведува успешно. На кратко, образложете како ќе го следите и оцените спроведувањето на Вашата иницијатива(и). Одговорот треба да е максимум еден пасус.)*

Успешноста на иницијативата ќе се следи преку степенот на реализација на заклучоците од Специјалната група за РЈА и Дијалогот за политиките за УЈФ, како и преку вклученоста и придонесот на ГО во процесот на РЈА.

**Дополнително образложување на иницијативата(-те) кое не е опфатено со претходните прашања:**

*(Одговорот треба да е максимум 5 пасуси.)*

Во Мониторот за РЈА што го спроведува ЕПИ за оваа област се дефинирани се два индикатори. Првиот се фокусира на постоењето и квалитетот на процесот на консултации во составувањето на клучните стратешки документи за РЈА. Најсеопфатните документи за РЈА (стратегии за РЈА и слично) и документите за реформа на УЈФ се избрани како задолжителни елементи на примерокот, додека селекцијата на останатите стратешки документи, кои ги опфаќаат останатите области на РЈА, зависи од актуелната агендата за РЈА во земјите. Вториот индикатор се однесува на вклученоста/учеството на ГО во структурите за координација и мониторинг на РЈА и УЈФ.

**Прилози (опционално):**

*(Прикачете подетални информации за предметот, целите и позадината на предложената иницијатива(и), студии и анализи што ги сметате за релевантни, итн.)*

Јулијана Караи, Ангел Мојсовски,

[Национален монитор за РЈА 2021/2022](https://epi.org.mk/wp-content/uploads/NATIONAL-PAR-MONITOR-NORTH-MACEDONIA-_-2021_2022_MK-1.pdf)